នីតិវិធីដាក់ពាក្យបណ្តឹង និងសំណើសុំឱ្យពិនិត្យឡើងវិញ
នាយកដ្ឋានសុខភាពផ្លូវចិត្ត គឺជាអង្គភាពទទួលបន្ទុកអនុវត្តផែនការសុខភាពផ្លូវចិត្តក្នុងតំបន់ (Mental Health Plan - MHP) សម្រាប់ខោនធី Los Angeles។ ប្រសិនបើអ្នកកំពុងទទួលសេវាសុខភាពផ្លូវចិត្តឯកទេសក្រោម MHP អ្នកមានសិទ្ធិទទួលបានសេវាដែលសមស្របទៅនឹងពិការភាព វប្បធម៌ ភាសា យេនឌ័រ និងអាយុរបស់អ្នក។ អ្នកនឹងទទួលបានសេវាដែលអ្នក និងអ្នកផ្តល់សេវាសុខភាពផ្លូវចិត្តរបស់អ្នកបានពិភាក្សា និងសម្រេចរួមគ្នា។ យើងលើកទឹកចិត្តឱ្យអ្នកចូលរួមយ៉ាងសកម្មក្នុងការថែទាំសុខភាពរបស់ខ្លួន និងប្រាប់យើងអំពីបញ្ហា ឬកង្វល់ដែលអ្នកមាន តាមរយៈដំណើរការដោះស្រាយបញ្ហា។

ដំណើរការដោះស្រាយបញ្ហាមានដូចខាងក្រោម៖

អ្នកអាចដោះស្រាយបញ្ហា ឬកង្វល់របស់អ្នកដោយពិភាក្សាដោយផ្ទាល់ជាមួយអ្នកផ្តល់សេវារបស់អ្នក ឬតំណាងកម្មវិធីសុខភាពផ្លូវចិត្ត ប៉ុន្តែគ្មាននរណាម្នាក់អាចរារាំងអ្នកមិនឱ្យដាក់ពាក្យបណ្តឹង ឬសំណើសុំឱ្យពិនិត្យឡើងវិញបានទេ។  
អ្នកអាចស្នើសុំជំនួយពី ការិយាល័យសិទ្ធិអ្នកជំងឺ។ អ្នកប្រឹក្សាផ្នែកសិទ្ធិអ្នកជំងឺនឹងជួយអ្នកដោះស្រាយបញ្ហាដែលអ្នកមានជាមួយអ្នកផ្តល់សេវា ឬសេវាដែលអ្នកទទួលបាន។

អ្នកអាចទាក់ទងអ្នកប្រឹក្សាផ្នែកសិទ្ធិអ្នកជំងឺតាមរយៈ៖

· (213) 738-4949 សម្រាប់បណ្តឹង ឬសំណើសុំឱ្យពិនិត្យឡើងវិញដែលមិនពាក់ព័ន្ធនឹងមន្ទីរពេទ្យ

· (213) 738-4888 សម្រាប់បណ្តឹង ឬសំណើសុំឱ្យពិនិត្យឡើងវិញដែលពាក់ព័ន្ធនឹងមន្ទីរពេទ្យ

ការដាក់ពាក្យបណ្តឹង ឬសំណើសុំឱ្យពិនិត្យឡើងវិញ

អ្នកជំងឺ អ្នកផ្តល់សេវា ឬអ្នកតំណាងដែលមានសិទ្ធិ អាចដាក់ពាក្យបណ្តឹង ឬសំណើសុំឱ្យពិនិត្យឡើងវិញ ដោយផ្ទាល់មាត់ ឬជាលាយលក្ខណ៍អក្សរទៅកាន់ការិយាល័យសិទ្ធិអ្នកជំងឺ។ 
អ្នកអាចទទួលបាន ទម្រង់ដាក់ពាក្យបណ្តឹង ឬសំណើសុំឱ្យពិនិត្យឡើងវិញ ពីអ្នកផ្តល់សេវាសុខភាពផ្លូវចិត្ត ឬពីការិយាល័យសិទ្ធិអ្នកជំងឺ។  អ្នកអាចផ្ញើ ទម្រង់ដាក់ពាក្យបណ្តឹង ឬសំណើសុំឱ្យពិនិត្យឡើងវិញ តាមប្រៃសណីយ៍ ឬតាមទូរសារទៅកាន់ការិយាល័យសិទ្ធិអ្នកជំងឺ។  អ្នកក៏អាចដាក់ បណ្តឹង ឬសំណើសុំឱ្យពិនិត្យឡើងវិញ តាមរយៈប្រព័ន្ធអនឡាញរបស់ការិយាល័យសិទ្ធិអ្នកជំងឺបានផងដែរ។

https://lacdmhpcg.powerappsportals.us/en-US
ទូរសារ៖ (213) 330-0285

រយៈពេល

នៅពេលយើងទទួលបានពាក្យបណ្តឹង ឬសំណើសុំឱ្យពិនិត្យឡើងវិញរបស់អ្នក អ្នកនឹងទទួលបានលិខិតបញ្ជាក់ថាបានទទួលពាក្យបណ្តឹងរបស់អ្នក ក្នុងរយៈពេល 5 ថ្ងៃតាមប្រតិទិន។

បណ្តឹង ឬសំណើសុំឱ្យពិនិត្យឡើងវិញជាទូទៅ នឹងត្រូវដោះស្រាយក្នុងរយៈពេល 30 ថ្ងៃតាមប្រតិទិន។ សំណើសុំឱ្យពិនិត្យឡើងវិញជាបន្ទាន់ នឹងត្រូវដោះស្រាយក្នុងរយៈពេល 72 ម៉ោង ប្រសិនបើមានភាពចាំបាច់ផ្នែកវេជ្ជសាស្ត្រ។  

អ្នកនឹងមិនត្រូវបានរើសអើង ឬដាក់ទណ្ឌកម្ម ដោយសារតែអ្នកបានដាក់ពាក្យបណ្តឹងឡើយ។

សម្រាប់សមាជិក MEDI-CAL

ប្រសិនបើអ្នកបានទទួល លិខិតជូនដំណឹងអំពីការសម្រេចមិនអនុម័តសេវា (NOABD) អ្នកមានសិទ្ធិដាក់សំណើសុំឱ្យពិនិត្យឡើងវិញ ឬសំណើសុំឱ្យពិនិត្យឡើងវិញជាបន្ទាន់ ជាមួយ ការិយាល័យសិទ្ធិអ្នកជំងឺ។  NOABD គឺជាលិខិតដែលអ្នកផ្តល់សេវាផ្តល់ឱ្យសមាជិក ដើម្បីជូនដំណឹងអំពីការបដិសេធ ការកាត់បន្ថយ ការផ្លាស់ប្តូរ ឬការបញ្ឈប់ការបង់ប្រាក់សម្រាប់សេវាសុខភាពផ្លូវចិត្តរបស់អ្នក។  

សំណើសុំឱ្យពិនិត្យឡើងវិញ ត្រូវដាក់ក្នុងរយៈពេល 60 ថ្ងៃតាមប្រតិទិន ចាប់ពីកាលបរិច្ឆេទនៃលិខិតជូនដំណឹងអំពីការសម្រេចមិនអនុម័តសេវា (NOABD)។  អ្នកផ្តល់សេវាដែលដាក់ សំណើសុំឱ្យពិនិត្យឡើងវិញ ជំនួសសមាជិក ចាំបាច់ត្រូវមានការយល់ព្រមជាលាយលក្ខណ៍អក្សរពីសមាជិក។  
ប្រសិនបើការរង់ចាំតាមរយៈពេលធម្មតាសម្រាប់សំណើសុំឱ្យពិនិត្យឡើងវិញជាទូទៅ (30 ថ្ងៃ) អាចប៉ះពាល់ធ្ងន់ធ្ងរដល់សុខភាពផ្លូវចិត្ត ឬបញ្ហាប្រើប្រាស់សារធាតុញៀនរបស់សមាជិក និង/ឬប៉ះពាល់ដល់សមត្ថភាពរបស់សមាជិកក្នុងការសម្រេចបាន ថែរក្សា ឬស្តារសមត្ថភាពរបស់ខ្លួនឱ្យបានល្អបំផុត សមាជិកអាចដាក់ សំណើសុំឱ្យពិនិត្យឡើងវិញជាបន្ទាន់បាន។  

ប្រសិនបើ (1) ការសម្រេចមិនអនុម័តសេវា ត្រូវបានបញ្ជាក់ថាមិនមានការផ្លាស់ប្តូរ ឬ (2) សំណើសុំឱ្យពិនិត្យឡើងវិញជាទូទៅ មិនត្រូវបានដោះស្រាយក្នុងរយៈពេល 30 ថ្ងៃ ឬ (3) សំណើសុំឱ្យពិនិត្យឡើងវិញជាបន្ទាន់ មិនត្រូវបានដោះស្រាយក្នុងរយៈពេល 72 ម៉ោង អ្នកអាចស្នើសុំសវនាការដោយយុត្តិធម៌របស់រដ្ឋ។

សវនាការដោយយុត្តិធម៌របស់រដ្ឋ គឺជា
ការពិនិត្យដោយឯករាជ្យដែលធ្វើឡើងដោយ ក្រសួងសេវាសង្គមរបស់រដ្ឋ។ សវនាការនេះមានគោលបំណងធានាថា អ្នកទទួលបានសេវាសុខភាពផ្លូវចិត្តដែលអ្នកមានសិទ្ធិទទួលបានតាមកម្មវិធី MHP។

ប្រសិនបើអ្នកចង់ស្នើសុំសវនាការដោយយុត្តិធម៌របស់រដ្ឋ អ្នកត្រូវដាក់សំណើក្នុងរយៈពេល 120 ថ្ងៃ ចាប់ពីកាលបរិច្ឆេទដែលបានជូនដំណឹងអំពីលទ្ធផលនៃការពិនិត្យឡើងវិញ។
ការិយាល័យសិទ្ធិអ្នកជំងឺ នឹងជួយអ្នកក្នុងការដាក់សំណើសុំសវនាការដោយយុត្តិធម៌របស់រដ្ឋ។ ដើម្បីស្នើសុំសវនាការដោយយុត្តិធម៌របស់រដ្ឋដោយខ្លួនអ្នក សូមទូរស័ព្ទទៅលេខ (800) 952-5253 ឬសរសេរទៅ៖
ផ្នែកសវនាការរដ្ឋបាល នៃក្រសួងសេវាសង្គមរបស់រដ្ឋ 744 P Street, Mail Station 19-37
Sacramento, CA 9581

នៅពេលសមាជិក Medi-Cal ដាក់សំណើសុំសវនាការដោយយុត្តិធម៌របស់រដ្ឋ នោះរដ្ឋត្រូវសម្រេចលទ្ធផលនៃសវនាការ ក្នុងរយៈពេល 90 ថ្ងៃតាមប្រតិទិន ចាប់ពីកាលបរិច្ឆេទដែលបានដាក់សំណើសុំសវនាការនោះ។  

សម្រាប់ សំណើសុំឱ្យពិនិត្យឡើងវិញជាបន្ទាន់ រដ្ឋត្រូវសម្រេចលទ្ធផលនៃសវនាការដោយយុត្តិធម៌របស់រដ្ឋក្នុងរយៈពេល 3 ថ្ងៃធ្វើការ ចាប់ពីកាលបរិច្ឆេទដែលបានដាក់សំណើសុំសវនាការ ដើម្បីស្នើសុំឱ្យពិនិត្យឡើងវិញលើការបដិសេធសេវាដែលបំពេញតាមលក្ខខណ្ឌសម្រាប់ការដោះស្រាយជាបន្ទាន់។

ការបន្តទទួលសេវាខណៈពេលកំពុងរង់ចាំលទ្ធផល

ប្រសិនបើអ្នកទទួលបានការសម្រេចមិនអនុម័តសេវា (NOABD) នោះអ្នកមានសិទ្ធិទទួលបាន ការបន្តទទួលសេវាខណៈពេលកំពុងរង់ចាំលទ្ធផល ប្រសិនបើអ្នកទាក់ទងទៅ ការិយាល័យសិទ្ធិអ្នកជំងឺក្នុងរយៈពេល 10 ថ្ងៃ។ ការបន្តទទួលសេវាខណៈពេលកំពុងរង់ចាំលទ្ធផលអនុញ្ញាតឱ្យអ្នកបន្តទទួលសេវាសុខភាពផ្លូវចិត្តពី MHP ខណៈពេលដែលអ្នកកំពុងរង់ចាំដំណើរការសវនាការដោយយុត្តិធម៌របស់រដ្ឋ

ព័ត៌មានសំខាន់ៗ៖
· ប្រសិនបើអ្នកចង់ប្តូរអ្នកផ្តល់សេវា អ្នកអាចជជែកជាមួយអ្នកផ្តល់សេវារបស់អ្នក ឬទាក់ទងទៅការិយាល័យសិទ្ធិអ្នកជំងឺ។
· ព័ត៌មានឯកជនរបស់អ្នកនឹងត្រូវបានការពារជានិច្ច តាមច្បាប់របស់រដ្ឋ និងច្បាប់សហព័ន្ធ។
· ខិត្តប័ណ្ណនេះ និងឯកសារពាក់ព័ន្ធ មានជាទម្រង់ផ្សេងទៀតផងដែរ។
· អ្នកដែលត្រូវការឯកសារជាទម្រង់ផ្សេងទៀត អាចទាក់ទងការិយាល័យសិទ្ធិអ្នកជំងឺតាមលេខ (800) 700-
9996 ឬ (213) 738-4888.
· អ្នកដែលមានបញ្ហាក្នុងការនិយាយ ឬការស្តាប់ អាចទាក់ទងតាមរយៈសេវា California Relay Services លេខ (800) 735-
2929.
· នាយកដ្ឋានសុខភាពផ្លូវចិត្តនៃខោនធី Los Angeles មិនរើសអើងមនុស្សដោយសារពិការភាពក្នុងការទទួលបានសេវា កម្មវិធី ឬសកម្មភាពរបស់ខ្លួនឡើយ។
អ្នកមានសិទ្ធិទទួលបានសេវាជំនួយភាសាដោយឥតគិតថ្លៃ



ក្នុងនាមជាសមាជិក អ្នកមានសិទ្ធិ៖
· ទទួលបានការគោរព និងការយកចិត្តទុកដាក់ចំពោះសេចក្តីថ្លៃថ្នូរ និងភាពឯកជនរបស់អ្នក។
· ទទួលបានព័ត៌មានអំពីជម្រើសនៃការព្យាបាល និងជម្រើសផ្សេងទៀត ដែលពន្យល់ឱ្យសមស្របទៅនឹងស្ថានភាព និងកម្រិតសមត្ថភាពនៃការយល់របស់អ្នក។
· ចូលរួមក្នុងការសម្រេចចិត្តអំពីការថែទាំសុខភាពរបស់អ្នក រួមទាំងមានសិទ្ធិបដិសេធការព្យាបាល។
· មិនត្រូវបានហាមឃាត់ ឬដាក់ឱ្យនៅដាច់ដោយឡែក ដើម្បីបង្ខំ ដាក់ទណ្ឌកម្ម ងាយស្រួលក្នុងការគ្រប់គ្រង ឬសងសឹកឡើយ។
· ស្នើសុំ និងទទួលបានច្បាប់ចម្លងនៃកំណត់ត្រាវេជ្ជសាស្ត្ររបស់អ្នក ហើយអាចស្នើសុំឱ្យកែប្រែ ឬកែតម្រូវព័ត៌មានទាំងនោះបាន។
· ទទួលបានព័ត៌មានតាមច្បាប់ Title 42, CFR, Section 438.10 ដែលកំណត់អំពីតម្រូវការផ្តល់ព័ត៌មាន។
· ទទួលបានសេវាថែទាំសុខភាពតាមច្បា់ Title 42, CFR, Sections 438.206 ដល់ 438.210 ដែលកំណត់អំពី តម្រូវការឱ្យមានសេវាដែលអាចទទួលបាន ការធានាថាមានសមត្ថភាពនិងសេវាគ្រប់គ្រាន់ ការសម្របសម្រួលនិងការបន្តការថែទាំ ព្រមទាំងការធានារ៉ាប់រង និងការអនុម័តសេវា។



ខោនធី Los Angeles
នាយកដ្ឋានសុខភាពផ្លូវចិត្ត
ការិយាល័យសិទ្ធិអ្នកជំងឺ

(213) 738-4949 – បណ្តឹង និងសំណើសុំឱ្យពិនិត្យឡើងវិញដែលមិនពាក់ព័ន្ធនឹងមន្ទីរពេទ្យ
បណ្តឹង និងសំណើសុំឱ្យពិនិត្យឡើងវិញដែលពាក់ព័ន្ធនឹងមន្ទីរពេទ្យ
dmh.lacounty.gov








ខោនធី Los Angeles 
នាយកដ្ឋានសុខភាពផ្លូវចិត្ត
បណ្តឹង និងសំណើសុំឱ្យពិនិត្យឡើងវិញ
ការិយាល័យសិទ្ធិអ្នកជំងឺ

(213) 738-4949 – បណ្តឹង និងសំណើសុំឱ្យពិនិត្យឡើងវិញដែលមិនពាក់ព័ន្ធនឹងមន្ទីរពេទ្យ


បណ្តឹង និងសំណើសុំឱ្យពិនិត្យឡើងវិញដែលពាក់ព័ន្ធនឹងមន្ទីរពេទ្យ

dmh.lacounty.gov


































ក្រុមប្រឹក្សាអភិបាលខោនធី Los Angeles
Hilda L. Solis       Holly J. Mitchell
Lindsey P. Horvath    
Janice Hahn 
Kathryn Barger

ការិយាល័យសិទ្ធិអ្នកជំងឺ នៃនាយកដ្ឋានសុខភាពផ្លូវចិត្ត ខោនធី Los Angeles
បណ្តឹង និងសំណើសុំឱ្យពិនិត្យឡើងវិញដែលមិនពាក់ព័ន្ធនឹងមន្ទីរពេទ្យ
(213) 738-4949
បណ្តឹង និងសំណើសុំឱ្យពិនិត្យឡើងវិញដែលពាក់ព័ន្ធនឹងមន្ទីរពេទ្យ
(213) 738-4888
(800) 700-9996

MH638E                     កែសម្រួលឡើងវិញ 6/2026



ខោនធី LOS ANGELES
នាយកដ្ឋានសុខភាពផ្លូវចិត្ត

[image: ]
នីតិវិធីដាក់ពាក្យបណ្តឹង និងសំណើសុំឱ្យពិនិត្យឡើងវិញ

មគ្គុទ្ទេសក៍ណែនាំសម្រាប់អ្នកប្រើប្រាស់សេវា

